नशा जीवन का नाश कर देता है : निर्वाणप्रज्ञाजी
झाबुआ | नशा जीवन का नाशक है। नशे की हालत में ही मनुष आपराधिक प्रवृत्तियों की ओर अग्रसर होता है और क्रोध पर काबू न पाकर हिंसा की ओर कदम बढ़ाता है।
यह बात समणी निर्वाणप्रज्ञाजी ने जिला जेल में बंदियों को प्रवचन में कही। उन्होंने नशे के दुष्परिणाम बताए। समणीजी ने कहा व्यक्ति धन के लोभ मे आकर ही हिंसक कर्म करता है। उसे इस प्रवृत्ति से बचने का प्रयास करना चाहिए। व्यक्ति आवेश मे आकर परिणाम की चिंता नही करता और अनुचित कर्म कर लेता है। यही आवेश मनुष्य के लिए हानिकारिक साबित होता है। जब दंड मिलता है तो व्यक्ति को उसका बोध होता है। उन्होंने कैदियों को शराब नहीं पीने का संकल्प दिलाया। समणी चैतन्यप्रज्ञाजी ने कहा व्यक्ति को सत्य, ईमानदारी व नैतिकता के साथ नशामुक्त जीवन जीना चाहिए। जो व्यक्ति नशामुक्त व दुर्व्यसनों से मुक्त रहता है वह सहज रुप में अपने जीवन को स्वस्थ बना सकता है। अधिकांश अपराध नशे व बुरी आदतों से ही होते हैं, इसलिए हमें इन बुरी आदतों से बचने का प्रयास करना चाहिए। इससे पूर्व जेल अधीक्षक एसआर विंचुरकर ने किया।
awa_Deva hin_Deva hin_Deva